यूपी में लड़की के साथ गैंगरेप, 6 आरोपियों के खिलाफ दर्ज हुआ मामला  
यूपी में लड़की के साथ गैंगरेप
6 आरोपियों के खिलाफ दर्ज हुआ मामला
कॉलेज के पास वाहन का इंतजार कर रही थी लड़की
चित्रकूट जिले की शहर कोतवाली कर्वी में एक युवती के साथ कथित रूप से सामूहिक बलात्कार किये जाने के मामले में शुक्रवार को छह आरोपियों के खिलाफ मुकदमा दर्ज किया गया है. कर्वी शहर कोतवाली के प्रभारी निरीक्षक (एसएचओ) अनिल कुमार सिंह ने दर्ज रिपोर्ट के हवाले से शनिवार को बताया ‘‘दो सप्ताह पहले 23 साल की युवती अपने गांव जाने के लिए शहर के एक इंटर कॉलेज के पास किसी वाहन का इंतजार कर रही थी. इसी बीच चार पहिया वाहन में सवार कुछ लोगों ने वाहन उसके गांव का होने का झांसा दे कर उसे बैठा लिया. अज्ञात स्थान में ले जाकर उसके साथ दो दिनों तक कथित तौर पर सामूहिक बलात्कार किया गया एवं अप्राकृतिक संबंध बनाया गया.''
उन्होंने बताया कि आरोपियों की गिरफ्तारी के लिए उनके संभावित ठिकानों पर पुलिस दबिश दे रही है.